Olaines novadā

\_\_\_.\_\_\_.2013. Nr.8.10.1./\_\_\_\_\_\_

**Iepirkuma „Ielu apgaismojuma gaismekļu nomaiņa uz gaismu emitējošo diožu (LED) apgaismojumu Olainē un Jaunolainē”, IDN: ONP 2013/41/KPFI,**

**Ieinteresētajiem piegādātājiem**

**Par jautājumiem iepirkumam „Ielu apgaismojuma gaismekļu nomaiņa uz gaismu emitējošo diožu (LED) apgaismojumu Olainē un Jaunolainē”, IDN: ONP 2013/41/KPFI**

Iepirkumu komisija 2013.gada 22.novembrī saņēma no ieinteresētā piegādātāja jautājumuspar iepirkuma „Ielu apgaismojuma gaismekļu nomaiņa uz gaismu emitējošo diožu (LED) apgaismojumu Olainē un Jaunolainē”, IDN: ONP 2013/41/KPFI, Tehnisko specifikāciju:

**Ieinteresētā Piegādātāja jautājums Nr.1:**

*Ko nozīmē „Gaismekļa intensitātes regulācija notiek bez stroboskopiskā efekta (****analoga strāvas kontrole****)”?  Vai šī prasība vienlaicīgi izsaka arī to, ka nedrīkst tikt izmantota analogā dimēšana 0-10V, bet jābūt tikai DALI ?*

**Iepirkumu komisijas atbilde uz jautājumu Nr.1:**

Pasūtītājs vēlās, lai gaismas intensitātes samazināšanas notiek bez LED moduļu mirgošanas. Vairāki ražotāji piedāvā vadības sistēmas, kas ļauj samazināt LED moduļu spilgtumu ar strāvas izmaiņu palīdzību (kas nerada pulsācijas efektu), savukārt citi ražotāji piedāvā samazināt LED moduļu intensitāti ar strāvas ieslēgšanas/izslēgšanas cikla garuma izmaiņu palīdzību (kas rada noteiktas pulsācijas, jeb stroboskopa, efektu). DALI, 0-10V vai citi vadības protokoli ir datu pārraides protokoli, un nav saistīts ar pulsācijas esamību vai neesamību, bet gan ar signāla pārraides veidu līdz gaismeklim.

**Ieinteresētā Piegādātāja jautājums Nr.2:**

*Specifikācija paredz „Gaismas intensitātes regulēšanas diapazons  no 0-90%”. Vai te nav netīšām radusies kļūda, jo diapazonā 0-10% gaismeklis nekādu reālu gaismu nedos. Varbūt ir domāts diapazons no 10 – 100%, jo jāmin arī ka dīmējamiem barošanas blokiem šis parametrs ir arī tikai no 10- 100%.*

**Iepirkumu komisijas atbilde uz jautājumu Nr.2:**

Pretendents pareizi interpretējis specifikācijā noradītās prasības. Specifikācijā norādītais diapazons nozīmē, kā jābūt iespējai samazināt gaismekļa gaismas intensitāti no 0% (tas ir, atstājot gaismekļi uz 100% no nominālas gaismas intensitātes) līdz 90% (tas ir atstājot gaismekļi ieslēgtu uz 10% no tā nominālas gaismas intensitātes).

**Ieinteresētā Piegādātāja jautājums Nr.3:**

*Veicot DIALUX kalkulācijas, vai ir jāvadās no pielikuma tabulā minētajiem datiem, vai tomēr piemēra failos minētajiem parametriem?  Nesakritība veidojas tabulas parametros Jelgavas ielā un failā ”Profils3”.*

**Iepirkumu komisijas atbilde uz jautājumu Nr.3:**

Pretendentam jāvadās pēc **DIALUX aprēķiniem**. Kopsavilkuma tabulā ieviesusies kļūda – attālums starp stabiem Jelgavas ielā ir **39m**, kā tas noradīts Dialux aprēķinos.

**Ieinteresētā Piegādātāja jautājums Nr.4:**

*Lai veiktu gaismekļu attālinātu vadību (atbilstoši prasībām) tajos tiks iestrādāti vadības kontrolieri, tomēr ar to nepietiek, lai veiktu šādas funkcijas. Papildus ir jābūt uzstādītiem komutāciju skapjos inteliģentiem segmentu grupu kontrolieriem un jābūt arī iegādātai programmatūrai, ar kuru šo visu sistēmu vadīt. Tā kā iepirkuma prasībās nav ietverta šādas sistēmas un programmatūras piegāde , tad lūdzu noteikt kad un kāda programmējamā sistēma tiks iegādāta? Tas nepieciešams, lai veiktu salāgotu vadības kontrolieru izvēli.*

**Iepirkumu komisijas atbilde uz jautājumu Nr.4:**

KPFI programmas ietvaros nav paredzēts līdzfinansējums centralizētās vadības sistēmas izbūvei, sakarā ar ko Pretendenta minētie vadības bloki un programmatūra, „ar kuru šo visu sistēmu vadīt”, nav atbalstāmi. Ņemot vērā augstākminēto, projekta ietvaros paredzēti vadības bloki, kas autonomi pārslēdz gaismekļus dimmējamā režīmā, sakarā ar ko nav nepieciešami papildus „segmentu grupu kontrolieri”. Vairāki ražotāji piedāvā vadības sistēmas gaismekļiem, kas darbojas uz bezvadu sistēmas principa, un ir arī programmējami ar bezvadu ierīces palīdzību un kuriem nav nepieciešami papildus segmenta grupu kontrolieri vai vadības bloki.

Kā arī Iepirkumu komisija precizē Tehniskās specifikācijas 1.pielikuma „Prasības Darbu izpildei” 2.punkta „Pārējā aprīkojuma specifikācija” kabeļa specifikāciju:

|  |  |
| --- | --- |
| **Nosaukums** | **Pasūtītāja nosacījumi** |
| Aizsardzības automātika | 1-polu 6B automāts ar aksesuāriem |
| Balstu nomaiņa | Balsts, konisks, h=8m ar betona pamatni un kronšteinu (1,5/1/15) un tā montāža |
| Kabeļu komplekts gaismekļa savienošanas ar maģistrāli | Kabelis (PPJ 3x1.5mm2) vara ar aksesuāriem |

Pārējās Tehniskās specifikācijas prasības un apjomi paliek bez izmaiņām. Pretendentiem, sagatavojot savu piedāvājumu, jāņem vērā komisijas sniegtas atbildes un veiktās izmaiņas.

Lai iepazīstinātu visus ieinteresētus piegādātājus, komisija nolemj publicēt jautājumus un atbildes pašvaldības mājas lapā [www.olaine.lv](http://www.olaine.lv) sadaļā “Iepirkumi” pie iepirkuma IDN: ONP 2013/41/KPFI dokumentācijas.

Izpilddirektors Ģ.Batrags

Lavrinoviča 67146050